
TENDERSKA DOKUMENTACIJA
POZIV ZA DOSTAVLJANJE PONUDA ZA IZVOĐENJE GRAĐEVINSKIH I ELETROINSTALATERSKIH RADOVA NA IZGRADNJI OBJEKATA HLORNIH STANICA NA VODOVODNIM SISTEMIMA OPŠTINE PETNJICA
Datum objavljivanja: 04.11.2026.
Krajnji rok za dostavljanje ponuda: 16.11.2026. godine
Naručilac: Caritas Crne Gore
Mjesto izvođenja radova: Opština Petnjica, Crna Gora
Nabavka se realizuje u okviru projekta "Čista voda i prilike za zapošljavanje za žene i zajednice u Crnoj Gori", koji se sprovodi uz finansijsku podršku Ministarstva vanjskih poslova Republike Slovenije, putem razvojne agencije Slovenia Aid i Caritasa Slovenije, u partnerstvu sa Caritasom Crne Gore.

I. POZIV ZA DOSTAVLJANJE PONUDA
1. Naručilac
Caritas Crne Gore poziva zainteresovane privredne subjekte da dostave ponude za izvođenje građevinskih radova na izgradnji objekata hlornih stanica na vodovodnim sistemima Opštine Petnjica.
Postupak nabavke sprovodi Caritas Crne Gore u skladu sa svojim internim procedurama nabavke i primjenjivim pravilima finansijera projekta.
2. Predmet nabavke
Predmet nabavke je izvođenje građevinskih radova na izgradnji tri objekta hlornih stanica, namijenjenih smještaju opreme za dezinfekciju vode hlorisanjem na vodovodnim sistemima Opštine Petnjica.
Nabavka je podijeljena u tri LOT-a:
	LOT
	Lokacija
	Katastarska parcela
	Kapacitet
	Dimenzije objekta

	LOT 1
	Koraćki krš
	kp.br. 6 KO Petnjica
	7 l/s
	3 × 4 × 2,5 m

	LOT 2
	Lagatori
	kp.br. 1561 KO Radmanci
	13 l/s
	4 × 4 × 2,5 m

	LOT 3
	Radmanci
	kp.br. 3630 KO Radmanci
	7 l/s
	3 × 4 × 2,5 m


Ponuđač može dostaviti ponudu za jedan, dva ili sva tri LOT-a.
Naručilac zadržava pravo da izvrši izbor ponuđača za svaki LOT pojedinačno i zaključi poseban ugovor za svaki LOT, odnosno da zaključi ugovor za više LOT-ova sa istim ponuđačem.
3. Projektna dokumentacija
Osnov za izvođenje radova predstavlja Glavni projekat „Hlorne stanice“, izrađen od strane S2 Plan d.o.o. Rožaje, avgust 2026. godine, zajedno sa pripadajućom grafičkom i numeričkom dokumentacijom.
Ponuđači su dužni da prije dostavljanja ponude prouče projektnu dokumentaciju, tehničke zahtjeve i predmjere radova koji čine sastavni dio ove tenderske dokumentacije.
4. Rok za dostavljanje ponuda
Krajnji rok za dostavljanje ponuda je 16.11.2026. godine, do 16,00 sati.
Ponude dostavljene nakon isteka navedenog roka neće biti uzete u razmatranje.
Ponude se dostavljaju:
Elektronskim putem:
E-mail: carbar@t-com.me
Predmet elektronske poruke ili oznaka na zatvorenoj koverti treba da glasi:
„PONUDA ZA IZVOĐENJE GRAĐEVINSKIH RADOVA – HLORNE STANICE OPŠTINA PETNJICA – LOT [broj LOT-a]“.
Ukoliko ponuđač dostavlja ponudu za više LOT-ova, potrebno je jasno označiti sve LOT-ove za koje se ponuda podnosi.
5. Rok za izvođenje radova
Rok za završetak građevinskih radova iznosi 45 (četrdeset pet) kalendarskih dana od dana potpisivanja ugovora.
Rok se odnosi na završetak građevinskih radova za konkretni LOT, odnosno LOT-ove za koje je ponuđač izabran.
Ukoliko isti ponuđač bude izabran za izvođenje radova na više LOT-ova, dužan je da organizuje izvođenje radova tako da svi dodijeljeni LOT-ovi budu završeni u ugovorenom roku od 45 kalendarskih dana, računajući od dana potpisivanja odgovarajućeg ugovora.
Izvođač je dužan da prije početka radova dostavi plan organizacije i dinamike izvođenja radova.
6. Kriterijum za izbor ponude
Kriterijum za izbor najpovoljnije ponude je najniža ponuđena cijena među ponudama koje ispunjavaju sve uslove tenderske dokumentacije.
Ocjena ponuda vršiće se odvojeno za svaki LOT.
Naručilac će razmatrati samo ponude koje su potpune, blagovremeno dostavljene i koje ispunjavaju tražene tehničke i administrativne uslove.
7. Dodatne informacije
Pitanja u vezi sa tenderskom dokumentacijom ponuđači mogu dostaviti na e-mail adresu: carbar@t-com.me najkasnije do 13.11.2026.g.
Naručilac zadržava pravo da zatraži dodatna pojašnjenja dostavljenih ponuda, u skladu sa pravilima postupka nabavke.
Caritas Crne Gore zadržava pravo da ne prihvati nijednu ponudu, odnosno da obustavi ili poništi postupak u skladu sa internim procedurama nabavke i pravilima finansijera.

II. UPUTSTVO ZA PONUĐAČE
1. Sadržaj ponude
Ponuda treba da sadrži sljedeću dokumentaciju:
1. Popunjen i potpisan obrazac ponude.
2. Popunjen predmjer i predračun za LOT ili LOT-ove za koje se dostavlja ponuda.
3. Izjavu ponuđača.
4. Dokaz o registraciji privrednog subjekta.
5. Reference o prethodno izvedenim istim ili sličnim građevinskim radovima.
6. Podatke o stručnom kadru i tehničkim kapacitetima za izvođenje radova.
7. Izjavu o prihvatanju uslova tenderske dokumentacije i nacrta ugovora.
Dokumentacija se dostavlja na crnogorskom jeziku. Ukoliko se dostavlja dokumentacija na drugom jeziku, Naručilac može zahtijevati odgovarajući prevod.
2. Uslovi za učešće
Ponuđač treba da:
· bude registrovan za obavljanje djelatnosti koja odgovara predmetu nabavke;
· raspolaže potrebnim stručnim kadrom za izvođenje građevinskih radova;
· raspolaže odgovarajućom opremom, alatom i mehanizacijom;
· ima iskustvo u izvođenju istih ili sličnih građevinskih radova;
· prihvata uslove definisane tenderskom dokumentacijom;
· može završiti radove u roku od 45 kalendarskih dana od dana potpisivanja ugovora.
Naručilac zadržava pravo da zatraži dodatne dokaze o ispunjavanju navedenih uslova.
3. Obilazak lokacija
Ponuđačima se preporučuje da prije dostavljanja ponude obiđu lokacije na kojima će se izvoditi radovi i upoznaju se sa uslovima pristupa, konfiguracijom terena i drugim okolnostima koje mogu uticati na organizaciju i realizaciju radova.
4. Cijene i način popunjavanja predmjera
Ponuđač je dužan da popuni predmjer i predračun za svaki LOT za koji dostavlja ponudu.
U predmjeru je potrebno navesti:
· jediničnu cijenu za svaku stavku;
· ukupnu cijenu za svaku stavku;
· zbirnu vrijednost svih radova bez PDV-a;
· iznos PDV-a;
· ukupnu cijenu sa PDV-om.
Jedinične cijene moraju obuhvatiti sve troškove potrebne za potpuno i kvalitetno izvođenje radova, uključujući radnu snagu, materijal, transport, mehanizaciju, alat, organizaciju gradilišta, zaštitu na radu i druge troškove potrebne za realizaciju ugovora.
Ponuđač je odgovoran za tačnost obračuna ponuđenih cijena.
5. Važenje ponude
Ponuda treba da važi najmanje 30 dana od dana isteka roka za dostavljanje ponuda.
6. Pregled i ocjena ponuda
Naručilac će izvršiti pregled dostavljene dokumentacije i provjeriti:
· blagovremenost dostavljanja ponude;
· potpunost dostavljene dokumentacije;
· ispunjenost uslova za učešće;
· tehničku usklađenost ponuđenih radova;
· ispravnost popunjenog predmjera i predračuna;
· ponuđenu ukupnu cijenu;
· prihvatanje roka izvođenja radova i ostalih ugovornih uslova.
Najpovoljnijom će se smatrati ponuda sa najnižom cijenom koja ispunjava sve uslove tenderske dokumentacije.

III. TEHNIČKA SPECIFIKACIJA I OBIM RADOVA
1. Opis radova
Predmet nabavke obuhvata kompletno izvođenje građevinskih radova I elektro-instalaterskih radova na izgradnji tri objekta hlornih stanica, u skladu sa Glavnim projektom i pripadajućim predmjerima.
2. Posebni tehnički zahtjevi
Materijali koji se ugrađuju moraju biti novi, odgovarajućeg kvaliteta i namjene, uz odgovarajuće deklaracije, ateste ili druge dokaze o kvalitetu kada je to propisano.
3. Radovi i oprema koji nijesu predmet nabavke
Ovom nabavkom nijesu obuhvaćeni nabavka, isporuka i ugradnja tehnološke opreme za dezinfekciju vode, uključujući:
· dozirne pumpe;
· rezervoare za natrijum-hipohlorit;
· analizatore i senzore slobodnog hlora;
· protokomjere;
· PLC i SCADA sisteme;
· specijalizovane cjevovode i elemente za doziranje hemikalija;
· procesno puštanje sistema u rad.
Izvođač građevinskih radova dužan je da izvede sve građevinske pripreme, otvore, prodore, postolja i druge elemente koji su jasno definisani projektom i potrebni za naknadnu ugradnju tehnološke opreme.

IV. PREDMJER I PREDRAČUN RADOVA I SADRŽAJ PONUDE
Glavni projekat „Hlorne stanice“, sa pripadajućom tehničkom, grafičkom i numeričkom dokumentacijom, predstavlja osnov za pripremu ponude i izvođenje građevinskih radova.
Ponuđač je dužan da, na osnovu uvida u kompletnu projektnu dokumentaciju, pripremi i dostavi detaljnu tehničku i finansijsku ponudu za izvođenje radova, posebno za svaki LOT za koji podnosi ponudu.
Detaljna ponuda mora biti izrađena u skladu sa Glavnim projektom i treba da sadrži:
1. Detaljan predmjer i predračun svih građevinskih radova potrebnih za potpuno izvođenje objekta, u skladu sa projektnom dokumentacijom.
2. Jasno definisane opise svih pozicija radova, sa odgovarajućim jedinicama mjere i količinama.
3. Jedinične cijene za svaku poziciju radova.
4. Ukupne cijene za svaku pojedinačnu poziciju, kao i zbirne vrijednosti po grupama radova.
5. Ukupnu ponuđenu vrijednost radova bez PDV-a, iznos PDV-a i ukupnu vrijednost sa PDV-om.
6. Tehnički opis načina izvođenja radova i potvrdu da je ponuda izrađena u skladu sa zahtjevima Glavnog projekta.
7. Predloženi plan i dinamiku izvođenja radova, uz poštovanje ugovorenog roka od 45 kalendarskih dana od dana potpisivanja ugovora.
Ponuđač je dužan da prilikom pripreme ponude uzme u obzir sve radove, materijale, opremu, transport, radnu snagu i druge troškove koji su neophodni za potpuno i kvalitetno izvođenje građevinskih radova u skladu sa Glavnim projektom.
Ponuda se dostavlja odvojeno za svaki LOT, i to:
· Prilog 1 – LOT 1: Koraćki krš, kp.br. 6 KO Petnjica;
· Prilog 2 – LOT 2: Lagatori, kp.br. 1561 KO Radmanci;
· Prilog 3 – LOT 3: Radmanci, kp.br. 3630 KO Radmanci.
Ponuđač može dostaviti ponudu za jedan, više ili sva tri LOT-a.
Ponuđač je dužan da prije dostavljanja ponude izvrši uvid u kompletnu projektnu dokumentaciju i upozna se sa svim tehničkim zahtjevima i uslovima koji mogu uticati na obim, cijenu i rok izvođenja radova.
Ukoliko ponuđač uoči nejasnoće, nedosljednosti ili eventualne greške u projektnoj dokumentaciji, dužan je da zatraži pojašnjenje od Naručioca prije isteka roka za dostavljanje ponuda.
Naručilac će razmatrati ponude koje sadrže sve tražene elemente i koje su izrađene u skladu sa projektnom dokumentacijom i uslovima ove tenderske dokumentacije.
Troškovi koji nijesu posebno iskazani u predmjeru, a neophodni su za potpuno i funkcionalno izvođenje ugovorenih građevinskih radova u skladu sa Glavnim projektom, moraju biti uključeni u odgovarajuće jedinične cijene ili posebno iskazani u ponudi, uz jasno obrazloženje.

